สวัสดีดีค่ะ พอดีหนูเจ็บคอแล้วมันเกอดอาการคันคออ่ะ แล้วตอนนี้คือเสียงเปลี่ยนไปแบบเสียงใหญ่และแมนมาก5555 หนูจะทำอย่างไงให้เสียงกลับมาเป็นแบบเดิมหรอคะ พอดีอีก 3-4 วันต้องเรียนร้องเพลงค่ะ พอจะมีวิธีไหนที่จะทำให้เสียงกลับมาทันวันเรียนบ้างมั้ยคะ
สวัสดีคะ่ อาการเจ็บคอ เสียงเปลี่ยน อาจเกิดจากการมีไข้หวัด คออักเสบ โรคภูมิแพ้ โรคกรดไหลย้อน มีเนื้องอกที่เส้นเสียง เกิดเป็นตุ่ม ซีสต์หรือถุงน้ำ ติ่งเนื้อ กล่องเสียงอักเสบ ต่อมไทรอยด์ทำงานผิดปกติ มะเร็งกล่องเสียง เกิดการบาดเจ็บที่กล่องเสียงหรือเส้นเสียง สาเหตุที่พบได้บ่อยเช่นกันคือการใช้เสียงมากเกินไปหรือใช้เสียงในทางที่ผิด เช่น ตะโกนดัง ๆ หรือร้องเพลงเป็นเวลานาน มีอาการไอมากเกินไปหรือไอเป็นเวลายาวนาน ใช้ยาพ่นสเตียรอยด์ ระคายเคืองจากการสูบบุหรี่ เป็นต้นดังนั้นแนะนำพบแพทย์เพื่อหาาสาเหตุที่แน่ชัดก่อน ถ้ามีเจ็บคอ ไอ มีน้ำมูกร่วมด้วย อาจเป็นเรื่องคออักเสบจากเชื้อไวรัสได้การดูแลตัวเองเบื้องต้น งดใช้เสียง ดื่มน้ำมากๆ หลีกเลี่ยงอาหารที่ทำให้เกิดการระคายเคืองบริเวณคอ รับประทานอาหารอ่อนๆ หลีกเลี่ยงควันบุหรี่หรือมลพิษภาวะเสียงแหบส่วนใหญ่สามารถหายได้เองเมื่อได้ลดปัจจัยกระตุ้นดังกล่าวไป หากอาการไม่ดีขึ้น ยังคงเสียงแหบมากขึ้นเรื่อยๆ เจ็บในคอมาก กลืนลำบาก ควรรีบไปพบแพทย์เพื่อตรวจเพิ่มเติม